
U prvom sam dijelu kušao, da u glavnim crtama 
prikažem najvažnije činjenice iz patologije i terapije š. b. 
Zadaća je drugog dijela, da praktičara upozna s deta= 
ljima njezinog liječenja. Problem naime š, b. za liječnika 
ne leži u diagnostici nego u terapiji. Malo imade bole= 
sti, koje su tako kroničke, a valjda nema nijedne, gdje 
se dugotrajnim, svrsishodnim liječenjem mogu postići tako 
dobri uspjesi kao kod nje. S druge strane nastaje iz ovog 
kroničkog toka velika poteškoća za uspješno liječenje, jer 
obično iza nekog vremena ili bolesnik ili liječnik ili oboje 
postaju nestrpljivi. Onda počima rušenje dijete, nemarnost 
u davanju insulina, nepažnja pri kontroli glikozurije, a 
posljedica je toga, da se malo po malo gubi uspjeh, koji 
je već bio postignut, 

Ako pitamo, koji je glavni razlog ovom popuštanju 
sa strane bolesnika, onda moramo — hoćemo li biti is= 
kreni — reći: jednoličnost. Jednoličnost u pogledu 
medikamentozne terapije, a naročito u pogledu hrane. Za 
nikoga ne vrijedi ona stara izreka: »Variatio delectat« 
više nego za diabetičara! 

Ovaj drugi dio hoće da pokaže, kako se s naj= 
jednostavnijim sredstvima može ovoj ubitačnoj jedno= 
ličnosti uspješno stati na put, te prinukati bolesnike na 
ustrajnost. Jer se — čim dulje tim jasnije — ispoljuje 

činjenica, da je istovremeno, kombinirano liječenje insu= 
linom i primjerenom dijetom za mnoge diabetičare ne 
samo palijativna nego i kauzalna terapija. A ostalim bo= 
lesnicima zaustavlja barem na dugo dalnje pogoršanje, 
te ih čini sposobnima za rad. Mi dakle u svakom slu= 
čaju bolesniku pomažemo, a to je napokon glavni cilj 
sviju nas, koji se bavimo praktičnom medicinom ! 


1. Profilaksa. 


Možemo li ljude, koji potiču iz hereditarno optere= 
čenih obitelji, zaštititi od oboljenja, koje im prijeti? Na 
ovo se pitanje ne može sa sigurnošću odgovoriti, jer_se 
uspjeh profilakse ne može po ničemu da prosudi. Ali je 
po iskustvu mnogih autora uputno, da se ljudima s lošim 
hereditetom quoad diabetes mellitus zabrane ekscesi u hras 
ni i to poglavito što se tiče u. h. i bjelančevine. Možda 
se na taj način može spriječiti razvoj bolesti kod jednog 
ili drugog kandidata ove bolesti. Zanimiva je činjenica 
da mnogi autori tvrde, da broj diabetičara neprestano 
raste, oni to dovadjaju u savez s našom hranom, koja 
sve više prednosti daje mesu i šećeru na štetu bilinske 
bjelančevine i škrobi. 


e 


I. Terapija. 


Ideal je svakog liječenja etiološka terapija, no budući 
da usprkos velikog napretka u pogledu liječenja još ni= 
i došli do sigurnog shvaćanja o biti bolesti (v. I. 

0), to ne možemo govoriti ni o etiološkoj terapiji. Mi 
se zadovoljavamo tim, da uplivamo na patološku tvarnu 
mijenu u smislu približenja k normali, da tim pobijemo 
mo gp Š. b. te da štedimo oboljeli insularni 
ra pa reasa, a potajna nam je nada, koja se kadikad 

ini, da ovim liječenjem postizavamo djelomičnu rege= 
neraciju Langerhansovih otoka, a tim restitutio — a 
ne ad integrum — a to barem ad melius, si 


Već sam u prvom dij i 
jelu bio spomenuo, d 
glavnom dva terapeutska principa, koja zahiva pri "lije 

čenju š. b. naime dijeta i medikamentozna tera= 
pija. Oba se faktora pri dobro uredjenom liječenju tako 
isprepliću, da nastaje jedinstveno liječenje, jer se sva= 
koj promjeni hrane prilagodjuje i davanje insulina, dotično 
drugog kojeg sredstva (v. kasnije). Ovaj zamršeni čvor 
treba rasplesti: to je svrha ove knjižice! 


Možda je najzgodnije, da se pri tom podje onim 
putem, koji je kod nas na medicinskoj klinici običajan. 
Budući da svako liječenje š. b, počima prepisivanjem 
uredne dijete, to ćemo se ponajprije s njom pozabaviti. 


A. Specijalna dijetetska terapija. 


Otkrićem šećera u mokraći nastaju za praktičara 
sva ona pitanja, koja sam u I. dijelu bio spomenuo. Ako 
je on riješio, da se zbilja radi o š. b., onda tek nastaje 
za njega glavna zadaća: liječenje. En passant htio bih 
spomenuti, da je u dvojbenim slučajevima, gdje se kod 
opetovane pretrage mokraće nadje šećera, uvijek bolje 
postupati kao s pravim diabetesom. To vrijedi naročito 
onda, ako se šećer pokazuje i nakon uzimanja hrane, u 
kojoj su u. h. zastupani samo u obliku škrobi. 


Bolesnik se dakle ostavlja jedan ili dva dana pri 
njegovoj običnoj hrani, a onda mu se daje pokusna košta, 
o kojoj sam već u I. dijelu govorio, a o kojoj bi sada 
htio nešto više da kažem. 


Naša se hrana sastoji u glavnome od bjelančevine, 
ugljikovih hidrata i masti, a nemoguće je isključiti na 
dugo vrijeme makar i jednu od ovih glavnih sastojina. 
Za bjelančevinu to je opće poznato, manje za masti i 
u. h. Naglašujem riječ na dugo, jer se za vrijeme od 
nekoliko tjedana i mjeseci mogu pojedine sastavine sasvim 


ili skoro sasvim da isključe iz hrane. 


Drugo je nešto, ako govorimo o kvantitativnoj re= 
dukciji naše obične hrane. Veliki broj ljudi u nas jede 
i pije previše a ova luksusna konzumpcija, naročito bje= 
lančevine, ne ide samo na štetu narodnog imetka nego 
i zdravlja. 


Pri prepisivanju naše pokusne košte moramo si biti 
svijesni, da smo mnogim ljudima već time reducirali hranu 
ne samo u pogledu u. h. nego i u pogledu bjelančevine, 
te nas zato ne smije čuditi, da mnogim lakim diabetičarima 
već ovom redukcijom šećer ili nestaje ili se barem znat= 
no smanji. 

Evo još jednog tabelarnog primjera za našu pokusnu 
koštu. U njoj su izračunane orijentacije radi množine 
pojedinih sastojina i njihova kalorična vrijednost. Ova 
je košta naime uz male varijacije glavni predstavnik 
stalne košte većine diabetičara. (Vidi tabelu 1.) 

Možda će biti dobro, da najprije Pitamo, u čemu 
se ova košta razlikuje od košte normalnog čovjeka. Od= 
govor glasi: 

1. U množini ugljikovih hidrata. Cjel jihova 

il Um . Cjelokupna njih 
množina iznaša 75 2 a to odgovara kaloričkoj veljefe 
nosti od 300 Kal. i znademo medjutim iz iskustva, da 
najveći. dio ljudi pokriva *2—?/a svojih potrebnih kalo= 
SA ugljik. hidratima, te da uzima na taj način poprječno 
. — 500 gr uglj. hidrata (kal. vrijednost 1200— 2000 
al) u najrazličitijim oblicima (kruh, brašno, krumpir 
riža, rave voće, šećer, slatkiši). Za primjer navest ću 
normalnu koštu po Voit=u, u kojoj imade 

E pjelančevine, 56 masti, 500 u. h. 
al, 520 kal. 2000 kal. 
oil : Ukupno 3000 kal. 

. O pokusnoj košti imade mno iš i 
nego [i U Poprječnoj košti većine ljudi. jd an 

3, Bjelančevina odgo 
oit smatra poprječnom, 


učinjeno, da se vidi 
Pa 1 e ra z 
“evine na glikozuriju, ventualnog smanjenja bjelan= 


Recimo, d 
š LA a netko Ti O H ITI . 42 4 
i da nema acetona, OR Voj košti ne izlučuje šećera, 


na bjelančevinu (eiwei 
75 

Tabela I. 


——————————————————— 
Pokusna košta | Bi. | Mast | U.h. | Kal. 


8 sati. 
Kava ili čaj sa 25 gr slatkog vrhnja 
20 gr maslaca < = = <... .- 
ljje- s ss sasa = s o 


20grsira - - < -- ; i i, im ii 


60 |" 8 
20 gr maslaca - - = - - sas 16:0 00 150 


55 | 2 | — | 285 


1 sat: 

Govedja juha (iz 12 dkg 

mesa, sa 10 gr masti priredjena) - - 
20 dkg govedjeg mesa srednje kvalitete 
10 dkg šalate plus 15 gr ulja - - - 
20 dkg špinata plus 20 gr maslaca i 20 
- grvrhnja - - < - .--- 
2dkg sira - - < < ---.--- 
Crna kava - - s --.---- 


3 dl bijelog vina - - - - < --- 


4 sata: : 
Kava ili čaj sa 25 gr slatkog vrhnja 
3 UA maslaca - < < ----.- 
tllala - s - s... 


65 | 265 


7 sati: 
50 gr mesa (teletine) - s - = -- 
jaja- - <= --------- 
Povrće kao u podne. - < = --- 
alata kao u podneĆ—- = - -.- 
20 gr maslaca - = < ------ 


Ukupno: 
| Bi. |M | U. h. | Ka. | 
27 64. | 8 | 750 


Za cijeli dan: 
100 gr kruha - < - ---.-- 


Sveukupno (zaokruženo) - - = - - 


Mi ostajemo onda nekoliko dana pri istoj košti 
stalnu kontrolu mokraće) pa mu onda malo o Cuz 
dodajemo u. h. i to najbolje kao kruh (20 gr o nk 
12 šr u h.). To činimo, dok se ne pojavi prvi “osa še. 
ćera, Granica t.j. ona množina u, h., kod koje S še= 
zbiva, nazivamo granicom tolerancije. Bilo bi vrl poi 
oprezno, kada bismo sada ovom diabetičaru stalno € o: 
onoliko u. h., koliko odgovara njegovoj toleranciji alan 
trola šećera krvi pokazuje nam, da pri Srakane so 
stupku nivš šećera u krvi pomalo raste, a nakon nekos 
liko dana pojavljuje se i šećer u mokraći. Bez S 


Tabela II. 
Stroga košta. 


&h kava sa 25 gr vrhnja - - - 
20 gr maslaca- - ----_ 
30 grsira- -------_ 


10h govedja juha - - - ---_ 


ih juha sjajetom ------ 
180 gr rostbeefa sa 
20 gr maslaca - - - - - i 
100 gr šalate od ugoraka sa 
15 gr ulja i 10 gr octa - - 
omleta od 2 jaja sa 
I5 gr maslaca - - ---__ 


4h kava sa 25 gr vrhnja - - - 
20 gr maslaca- - --_-__ 
O frsira--<.--o.. 


Th 200 gr kuhanog jezika - - 
20 grmaslaca- ---___ 
100 gr zelenog bažulja - - 
20 gr maslaca- - --___ 


ne smije se po mnogostrukim praktičkim iskustvima davati 
više od 'iz do najviše “ls pronadjene tolerirane množine 
uh, Ako dakle netko podnaša 200 gr, dat ćemo mu u 
stalnoj košti samo 100.—120 gr u, h., a veće kvantitete 
od zaštitom insulina. O tom vidi kasnije. 

e iščezne li šećer kraj ove košte, onda ponajprije : 
dajemo sve manje kruha (do 0 gr). Obično se to ne može 
provesti bez redukcije masti, jer se veće množine masti 

ne mogu jesti bez podloge u.h. Dolazimo na taj način 

do košte, u kojoj imade mnogo bjelančevine, razmjerno 

mnogo masti a skoro ništa u, h. Ova je košta u dobi 
rije otkrića insulina imala važnu ulogu kao t. zv. stroga 

Lašte te se bolesnicima davala kroz tjedne. To je ona 

košta, kod koje iza duljeg davanja bolesniku prijeti opas= 

nost acidoze. Mi ju zato danas upotrebljavamo samo 

kao prelaznu koštu. 

Kao primjer za ovu koštu vidi tabelu IL. 

U tom stadiju imademo obično već dovoljnu ori= 
jentaciju o stanju bolesti, te počimamo s insulinom. Iz 
praktičkih bih razloga medjutim htio, da nastavim s pre= 
gledom dijetetskih metoda, koje nam stoje na raspolaganje. 

Ponajprije se reducira bjelančevina tako, da se dodje 
do t. zv. polovične mesne košte. Pod tim imenom 
razumijeva Noorden koštu, u kojoj množina bjelan= 
čevine ne prelazi 1 gr za 1 kg tjelesne težine, u kojoj 
dakle poprječno imade 60—75 gr bjelančevine. 

Kao primjer vidi tabelu III. 

Ova je košta kalorički već nedostatna, ako računamo, 
da normalni čovjek od 70 kg kod lakog posla treba oko 
2500, a kod težeg rada 3000 i više kalorija. 

1 ova nam košta služi samo u pojedinim iznimnim 


prilikama. 

Svoju staru vrijednost zadržali su i nakon otkrića 
insulina strogi dani povrća bez mesa, koje sada 
umećemo u perijode obilnije prehrane. Oni treba da od= 
terete i tvarnu mijenu u. h. i onu bjelančevine. 

Dajemo ih u dvjema varijacijama: sa ili bez jaja. 

Raspored takvog dana prikazuje nam tabela IV. 


samo 

Tabela JII. 
i» mesna košta. 


Sh kava sa 25 gr slatkog vrhnja 
1 jaje 
10h prazna juha 
ih juha od špinata 
150 gr svinjskog mesa s kiselim zeljem 
diabetičarski kompot od jabuka 
ih kava sa 25 gr vrhnja 
20 gr sira i 20 gr maslaca 
Th kajgana od 2 jaja s 
20 gr maslaca 
1 šalata (kao gore) 
i sa 25 gr vrhnja 


Ukupno: 
mL. S 
Bi. | M. [U.h.| Kal. 
L_75 [180 | 25 (2175 | 


Tabela IV. 
Dan variva s jajima. 


...... == 


8h Caj prazan i 1 jaje 
10h kiseli kupus prijesan 
ih juha od povrća 

2 jaja 

200 gr špinata 

200 gr zelene šalate 

3 deci vina 


4h prazni čaj 
Th 200 gr kupusa 
šalata od rajčice 


i jaje 
Cijeli dan: 100 gr maslaca i 50 gr ulja. 
Ukupno: 
ermin mmen 
Bi. | M. [U.h.| Kal. 
o o 
40_| 180 | 30 | 2000 

Još je stroži Noordenov dan šalate gdje dajemo: 


Tabela V. 
Dan šalate s jajima (s vrlo malo masti). 


—— 


8h crna kava, 1 jaje, zračni kruh, 
10—15 gr maslaca 

10h čista juha 

1h prazna juha, 2 jaja, zelje, šalate, rajčice, 
sve sa vrlo malo maslaca 

4h crna kava, 10 gr maslaca, zračni kruh 

Th juha, 2 jaja, zračni kruh, 15 gr maslaca, 
šalate kao u podne. 


Ukupno: 
Bi. | M. | U.h.] Kal. 


55 | 60 | 20 | 860 


Ova se košta već približava danima gladi (vidi dolje). 


Petrenova košta, spomenuta u I. dijelu, sastavljena 
je po propisima autora iz slijedećih sastojina: 


Tabela VI. 
Petrenova košta. 


8h crna kava ili čaj 
1 žumanjak s nešto konjaka 

10h 200 gr povrća sa 50 gr masti 

ih 200 gr povrća sa 50 gr masti, 
šalate, ugoraka, rotkvica i 
kompot od brusnica (Preiselbeeren) 

4h kao ujutro 

Th 200 gr povrća i 100 gr masti 
kompot kao u podne 
3—4 zračna kruha za cijeli dan. 


Sveukupno: 
Bi] M.JU.h. | Kal 
30 | 200 | 30-50 | oko 2000 


lI 


Dani gladi još su uvijek od velike važnosti, Kadis 
kad je dobro s ovakvim danom gladi započeti liječenje, 
kako to naročito Noorden preporuča, 

Tokom ovakovog dana ne dobivaju bolesnici ništa 
osim crne kave, čaja (bez ičega), 2—3 puta prazne go= 
vedje juhe i 50—100 gr jednog jakog alkoholnog: pića 
«konjaka, šljivovice). ' : : 

Dan gladovanja, koji i inače rado rabimo (kod nefri= 
tida, probavnih smetnja, srčane dekompenzacije) zahtjeva 
potpuni tjelesni i duševni mir, pa zato moraju bolesnici 
toga dana ostati u krevetu, Diabetičarima treba ovog dana 
dati mnogo tekućine «do dvije litre), Nakon ovakovog 
dana gladovanja ne treba odmah početi obilnom hranom, 
nego je poželjno, da se košta tek u roku od 2—3 dana 
opet digne do normalne visine. Sistematski su ovo glado= 
vanje izgradili Allen i Joslin, njihove metode imaju 
danas samo još historijski interes (v. dio 1.). 

S ovim formama dijete možemo kod većine diabe= 
tičara da izadjemo na kraj. Imade medjutim još jedna 
grupa dijeta, koja je u predinsulinskoj dobi igrala veliku 
ulogu, a to su dijete s ugljikovim hidratima, 
bilo u najstarijoj formi dana zobi, bilo u kojem moder= 
nijem izdanju kao dani voća, riže, krumpira ili izgradjeni 
u cijeli sistem kao Faltina »Mehlfrichtekur«, 

Ove dijete bile su suo tempore u glavnom odredjene 
za one diabetičare, koji su kraj jake redukcije u. h. do= 
duše izgubili šećer, ali su kraj toga dobili acidozu. Velika 
je zasluga Noordenova, da je prvi pokazao, da se 
davanjem makar i velikih množina u. h. kraj jake reduk= 
se Dj ačev ME ova acidoza može da suzbija, a da kraj 

sa glikozurija ili uopće ne raste, ili se samo neznatno 
ne On je to svojedobno svadjao na specifično dje= 
ranje zobi, ali se doskora pokazalo, da i drugi u. h, 
imjok rani anog ovih kura s u. h, nije danas više 
es = rabin ne . jer s insulinom možemo brže i 

ž ijati i g ikozuriju i acidozu. 

: M o dim? dajemo ove dane u. h, u kombinaciji 
voća ili kramo im OJI naginju k acidozi. Kao dani 
Pira dadu se lako provesti kod svih diabe= 

tičara. Ovi to pozdravljaju dapače s velikim veseljem 
jer im se toga dana daje prilika, da jeđu u izobilju stvari, 
kojima inače njihova hrana oskudijeva, Naglašujem već 
ovdje, da ovi dani u, h. nemaju nikakovu vrijednost za 
lake diabetičare, koji nemaju ni traga acetona. Ovakovi 
dani sastavljeni su na slijedeći način: 


Tabela VII. 
A, DAN ZOBI. 
Za cijeli dan 150—200 gr zobene kaše ili brašna 
priredjeno kao juha ili kaša. 
Nadalje 100—150 gr maslaca. 
Praznog čaja, nešto zelene šalate. 
Bj. |U.h.| M. | Kat | 
200 gr zobi 25 | 130 | 56| 690 
150 gr maslaca 1 1 160 | 1040 


Jaja, koja je Noorden prije davao, sada više 
ne daje, jer se pokazalo, da povisuju glikozuriju. 


B. DAN VOĆA. 

10—12 banana ili 1 kg jabuka ili drugo koje 
voće (prilog IL). 
C. DAN RIŽE S VOĆEM. 

70—100 gr riže priredjene bez masti i 700 gr 
jabuka ili 900 gr jagoda. 


D. DAN MLIJEKA (Karelova kura). 
800--1000 gr mlijeka bez ičeg drugog. 
Bi. | M |U.H.]| K. 


1000 gr mlijeka = 


| 

| 

3 deci vina i nešto konjaka. | 
| 

| 

| 

| 

[slalo 

Falta je kušao, da ove dane u, h. izgradi u trajn 
sistem, te je svojoj kuri dao ime Mehlfrichtekur, On je 
ri tom pošao od pretpostavke, da se i onako 80% cje= 
fskaprte bjelančevine u hrani pretvara u organizmu u 
šećer, pa da je stoga bolje davati samo u. h., koji djeluju 
antiketogeno, a zato reducirati bjelančevinu, koja pravi 
acidozu. : 
Nema sumnje, da su se u predinsulinskoj dobi nje= 
govom dosta kompliciranom metodom ostizavali vrlo 
dobri uspjesi kod najtežih acidotičkih diabetičara. No 
mora se reći, da je teoretska osnova njegove metode vrlo 
nesigurna, kako sam to kušao dokazati tokom debate 
nakon predavanja prof. Falte u Liječničkom Zboru prošle 
godine. Ona kao i mnoge druge metode, koje nijesam na= 
brojio, imadu i onako samo -historijski interes, otkad u 
insulinu imademo najjače i najbrže antiketogeno sredstvo, 
pa ne trebamo više bolesnike mučiti teško provedivim 
dijetetskim propisima. 

Uz pomoć dviju tabela, koje sam u posebnom prilogu 
na koncu dodao, može svaki liječnik modificirati prema 
potrebama pojedinog bolesnika sve gore spomenute dije= 
tetske propise. U prvoj su tabeli priloga sadržana naj= 
važnija jela, te njihov sadržaj na glavnim sastojinama 
hrane i njihova kalorička vrijednost. UI drugom prilogu 
sadržane su ekvivalentne vrijednosti nekih važnih jela: 
koja su bogata ugljikovim hidratima. Pod ekvivalentnom 
vrijednošću razumijevamo u tom slučaju onu množinu do= 
tičnog jela, koja odgovara množini od 20 gr kruha u 
pogledu množine u. h. Na kraju te tabele imade nekoliko 
praktičkih primjera njezine primjene. 

sj 

Time smo upoznali glavne forme diabetičke dijete, 
te se sada nameću dva važna pitanja: 

1. Kako treba da bude razdioba pojedinih obroka? 

2. Kako se provadja trajna prehrana diabetičara? 

Ad 1. Razdioba obroka je različita prema tome, da li 
bolesnik dobiva insulin ili ne. Ako ne dobiva insulina, 
onda je najbolje udesiti hranu tako, da ugljične hidrate 
dobiva tek u podne, a ne u jutro. Ovim se Noordenovim 

propisom postizava, da se tvarna mijena ugljičnih hidrata 
u jetrima tako rekuć odmara od večere, pa sve do podneva 
drugoga dana. Mjesto kruha, daje se u jutro zračni kruh. 


Dobiva li bolesnik insulin, onda se kraj istih kvanti= 
tativnih prilika mijenja način davanja u, h., jer se jedan 
obrok (obično kruh) mora davati '4; do "x sata nakon 
prve injekcije, a ta se obično daje ujutro. 


Ad 2. Već sam u prvom dijelu bio istaknuo, da 
glavna materia peccans u prehrani diabetičara leži u mije= 
šanju svih sastojina hrane. Zato se i vidi, da je u ovim 
raznim sistemima dijetetskog liječenja jedna zajednička 
točka, a to je princip, da se ili prvi ili drugi ili treći 
glavni faktor iz hrane isključi ili bolje rekuć na minimum 
reducira. Osim toga pokazalo je iskustvo, da je dobro 
davati od vremena do vremena jednu koštu, koja je sasvim 
različita od košte, koju bolesnik obično imade. Ovakove 
su sheme na pr.: 

6 dana stroge košte ++ 100 gr kruha 

1 dan variva s jajima 
i to ponoviti, 

ili: 

6 strogih dana s vrlo malo kruha (do 50 gr) 

1 dan ugljikovih hidrata, 

ili za acidotične bolesnike: 

.2 dana variva s jajima 

2 dana ugljikovih hidrata 

1 dan variva s jajima 

2 dana stroge košte s mesom 


i t.d. 

Iskustvo pokazuje, koja je metoda za pojedinog bo= 
lesnika najbolja. Za lake diabetičare najviše rabimo 1. 
shemu jer se najlakše dade provesti. O načinu, kako se 
pojedine dijete uz pomoć insulina proširuju, bit će kas= 
nije govora. 

Ovdje valja nešto reći i o nekim produktima, koji 
spadaju u grupu u. h. a ne djeluju na glikemiju i gliko= 
zuriju tako jako, kao šećer i brašno. Čramo spadaju: 

1. Laevuloza, koja povisuje šećer krvi samo na 
I koliko ista množina dekstroze, a djeluje izvre 


podena Rado je dajemo kod acidotičnih boles= 


sno antiketogeno. 
nika u formi limonade. 

2. Karamel, koji se dobiva jakim grijanjem šećera 
iznad tališta. Poznat kao smedji prašak, Djeluje kadikad 
vrlo dobro antiketogeno, a da ne pravi glikozurije, pro= 
uzrokuje katkad proljeve. Tehnička priredba dosta teška. 
Radi toga njegova primjena nije još onako prodrla, kako 
bi on to zaslužio. 

3. Oksantin (dioxiaceton). Slatkog je okusa, spada 
medju trioze. Po iskustvu prof. Isaaca u Frankfurtu i 
nekih amerikanskih autora djeluje vrlo povoljno na tvarnu 
mijenu diabetičara. 1 naša su iskustva s ovim preparatom 
vrlo povoljna. Jedan dio ovih iskustava i pokusa saopćio 
je S. Pollak u radnji iz laboratorija naše klinike, koja 
je ove godine od medicinskog fakulteta nagradjena. Op= 
širna radnja izaći će doskora. 

Vidjeli smo naročito dobar uspjeh kod teških dia= 
betičara, gdje je iza uzimanja oksantina došlo do dosta 
dubokog i razmjerno dugotrajnog pada šećera u krvi. 


B. Liječenje mineralnim vodama, nespecifi= 
čnim i specifičnim sredstvima. 


Svake godine ide sva sila diabetičara u kupališta, 
koja uživaju osobiti glas radi svoga djelovanja na š. b. 
Nadaje se dakle pitanje, da li ova kupališta ili točnije 
rečeno njihova vrela imaju specifično djelovanje kod 
ove bolesti, 


Ako se ovo pitanje postavi u ovako konciznoj formi, 
onda mora svaki savjesni posmatrač odgovoriti: Ne. 
Odbije li se naime djelovanje svih ostalih faktora, koji 


uplivišu na diabetičara u ovim kupalištima, onda za spe“ 


cifično djelovanje samih vrela ne ostaje ništa ili skoro 
ništa, 


A ipak toliki ljudi sa šećernom bolesti pohadjaju 
redovito ove kupke i pričaju o dobrim uspjesima! 

Riješenje toga pitanja nije teško, ako promatramo, 
kakvi su to bolesnici, kojima ova vrela toliko koriste. 
Svaki liječnik znade iz iskustva, da su to u prvom redu 
najlakši diabetičari, koji prigodice imaju nešto šećera, 
koji kod kuće ne mare za dijetu, te rado griješe s koštom 
i koji su često kraj diabetesa još i pretili. Ovima da= 
kako vrlo dobro čini kura u Karlovim Varima ili sličnom 
kojem kupalištu, Ali ni jedan liječnik nije još vidio do= 
brih uspjeha od ovakove kure kod iole težeg diabetesa 
s acidozom, 


Uspjesi kod lakih bolesnika lako se tumače urednim, 
dijetetski strogo normiranim životom i prehranom, koja 
je u svakom pogledu mršava. Već ovom jednostavnom 
općenitom redukcijom hrane može se kod vrlo mnogih 
diabetičara postići dobar rezultat. K tome pridolazi nova 
okolica, ugodna razonoda, pomanjkanje briga i uzruja= 
vanja, uredan život, dovoljni broj sati za spavanje, bo= 
ravak na svježem zraku, sve faktori koji uvelike upli= 
vaju na cijeli organizam pa i na samu bolest. Možda 
imaju soli, koje se uzimaju vodom, neki upliv na tvarnu 
mijenu, sa sigurnošću to još nitko nije dokazao. 


C. Medikamentozno liječenje. 


Do prije nekoliko godina bilo je ovo poglavlje vrlo 
kratko. Nabrajao se na pr. opij i njegovo nepouzdano 
djelovanje, Syzygium pje esa kao skoro bezvrijedno 
sredstvo i neka druga djelomice tajna sredstva pomoću 
kojih je uspijevalo — obično uz pomoć vrlo drakonskih 
dijetetskih propisa — privremeno sniziti šećer u mokraći. 
K ovim sredstvima, o kojima danas ne treba više voditi 
računa, pridošlo je u zadnjih 5 godina nekoliko novih, 
o kojima se mora ovdje govoriti. To su: 

1, sredstva s nespecifičnim djelovanjem (proteinska 
tjelesa, derivati guanidina, naročito synthalin i glukhorment). 

2, sredstva sa specifičnim djelovanjem: insulin. 


Ad 1. Nemam što da dometnem onomu, što sam 
u prvom dijelu rekao o proteinskoj terapiji šećerne bo= 
lesti a naročito o caseosanu. 

o kojemu je zadnje godine mnogo pis 
sano, derivat je guanidina, za koji se od prije znade, da 
imade izrazito depresorno djelovanje na šećer krvi. Rrank, 
Nothmann i Wagner našli su sistematskim prouča= 
vanjem, da je on najmanje toksičan od svih derivata 
guanidina, da djeluje vrlo dobro na šećer krvi i acidozu, 
te da djeluje kod oralnog davanja. To bi bila velika 
prednost pred insulinom, koji se još uvijek mora ubriz= 
gavati, ako bi se dokazalo, da je njegovo djelovanje 
inače istovjetno. Autori preporučuju u za nje vrijeme 
slijedeći postupak: 

Miješana košta radi orijentacije o stanju tvarne mi= 
jene, ira nekoliko dana redukcija na 3 gr bjelančevine 
i 25 do 30 kalorija po kilogramu tjelesne težine. Mno= 
žina izlučenog šećera neka svakako ne prekorači 40 gr na 
dan. Uz to davaju synthalin, i to 1. dan 2 put 25 mg, 
2. dan 1 put 25 mg, 3. dan 2 put 25 mg., 4. dan ništa; 
onaj se turnus onda opetuje, U težim slučajevima kombi= 
viraju s insulinom. 

Sami autori, nadalje Umber, Klemperer i Strauss 
vrlo su zadovoljni s uspjesima. Opreznije se izražavaju 
Jansen i Baur, a vrlo rezervirano Noorden u naj= 


Synthalin, 


novijem izdanju svoje knjige. Iz ovih donekle protuslov= 


nih saopćenja ne dobiva se jasna slika o vrijednosti 
sredstva. Kušali smo ga zato na nekoliko bolesnika naše 
klinike i nekoliko privatnih pacijenata, te smo našli sli= 
jedeće (što se u ostalom dobro slaže s iskustvima Jan= 
sena i Baura): Synthalin može u istinu da snizi niv6 
šećera u krvi i da bolesnike učini aglikozuričnima (upliv 
na acidozu nijesmo vidjeli), ali je ono vrlo nepovoljno utje= 
calo na probavni ustroj svih naših bolesnika (gubitak teka, 
pritisak, osjećaj kamena u želucu, bljuvanje ili nagon na 
bljuvanje), tako da je valjda ispravno mišljenje gore spo= 
menutih autora, da se veliki dio djelovanja postizava 
gladju, koju bolesnici nolens volens trpe, kad im se želudac 
poremeti. A. da glad izvrsno djeluje na sve manifestacije 
šećerne bolesti, o tom je gore bilo opširno govora. 


. Iz navedenih razloga ne može se za sada prakti= 
čaru preporučiti uporaba ovog sredstva, Možda će dalnjim 


18 


studijem biti moguće, da se ukloni toksicitet, a pojača 
djelovanje na šećer krvi i acidozu. Sada je možda syn= 
thalin indiciran kod bolesnika, koji kraj velike pretilosti 
imaju prekomjeran tek, te se davanjem synthalina upliva 
i na šećer krvi i indirektno na pretilost. 

N O najnovijem sredstvu glukhormentu ne mogu 
više da kažem, nego što je bilo u dnevnicima objeloda= 
njeno. Preporuča ga Noorden, a to je dovoljna garan= 
cija, da se radi o ozbiljnoj stvari. Publikacija u jednom 
stručnom lištu do danas nije uslijedila «pisano koncem 
aprila 1927.)* 

Ad 2. Preostaje mi još da nadopunim ono, što sam 
u prvom dijelu rekao o insulinu. Hoću da se po= 
zabavim nekim detaljima njegove praktičke primjene, a 
pretpostavljam, da je poznato sve ono što je u prvom 
dijelu rečeno o njegovim općenitim svojstvima. 

Još uvijek nema druge mogućnosti, da se insulin 
djelotvorno uvadja u tijelo, do supkutane, intramuskularne 
ili intravenozne injekcije. One se davaju ponajviše sup= 
kutano, i to pod kožu glutealnog predjela bedara ili gornjih 
ekstremiteta. One su bezbolne i ne ostavljaju nikakovih 
tragova, tako da se bez dalnjega dan kasnije može na 
istom mjestu ubrizgavati. Nikad nijesam vidio bilo ka= 
kovih infekcija na mjestu injekcije; nego kadikad dolazi 
u savezu s injekcijom do lokalnih reakcija, koje 
treba poznavati, jer plaše bolesnika, koji misli, da se tu 
radi o infekciji Po Noordenu ih možemo dijeliti u 
nekoliko grupa: 

1. Lokalna bol nastaje odmah iza injekcije a ovisi 
o kiseloj reakciji otopine. Prolazi vrlo brzo. 

2. Urtica, koja nastaje neposredno iza injekcije, 
uvjetovana je intrakutanim ubrizgavanjem, te nestaje ta= 
kodjer vrlo brzo. Ovaj se način uostalom pr 
jer navodno ovako aplicirani insulin dulje djeluje. 


* Opaska kod korekture: Imao sam medjutim prilike da studi= 
ram djelovanje glukhormenta na Noordenovoj privatnoj klinici i na 
nekolicini svojih bolesnika, te moram reći, da je njegovo djelovanje 
kod lakih diabetičara vrlo povoljno. Ono može, da kod njih nado» 
mjesti stanovitu množinu insulina. Za teže diabetičare ne preporuča ga 
ni sam Noorden. Potanje ću o tom pisati u Liječničkom Vjesniku. 

3. Zakašnjena lokalna reakcija nastaje 3—5 sati 
nakon, injekcije u obliku infiltrata, koji nestaje za 24 — 48 
sati. Cini se, da je ova reakcija ovisna o primjesama, jer 
je u zadnje vrijeme mnogo rjedje vidimo nego u početku 
insulinske dobi. 

4. Općenita alergička reakcija s urtikarijom, jakim 
svrbežom i vručinom. Vidjeli smo je u nekoliko sluča= 
jeva a bila je djelomice ovisna o kvalitetu preparata. 
Prolazi obično brzo i bez ikakvih komplikacija. 

Dva su pitanja za praktičara osobito važna: 

I. Koliko insulina treba davati pojedinom bolesniku 
i u koje ga doba dana treba dati? 


II. Kako da se uz insulin udesi košta? 


Ad I. Američki autori još danas zastupaju stano= 
vište, da množina potrebnog insulina ovisi o množini 
izlučenog šećera, da postoji dakle prilično konstantna re= 
lacija izmedju šećera mokraće i nužnih jedinica insulina 
(1 —1'iz gr dekstroze odgovaralo bi 1 jedinici insulina). 
Iskustvo je medjutim pokazalo, da se to ne može apo= 
diktički ustvrditi, budući da imade jakih glikozurija, koje 
nestaju iza prvih injekcija, dok kod drugih ista množina 
šećera nestaje tek nakon mnogo većih doza. 

Mi zato već vrlo dugo odredjujemo nužnu množinu 
insulina sasvim empirički, a nastojimo, da po mogućnosti 
njegova dnevna množina ne prekorači 40—60 jedinica 
(«Z—3 ccm obične otopine). Dakako da imade teških bo= 
lesnika, kojima ova doza ne dostaje, te kojima se za to 
kroz dugo vremena mora davati i do 100 jedinica dnevno. 


Temporarno dajemo i mnogo veće doze, n. pr. kod dia= 
betičke kome, gdje se u roku od 24 sata ubrizgava kadi= 
kad nekoliko puta po 100 jedinica. 


Nadalje je važno, da se po mogućnosti izadje na 
kraj sa što manjim brojem dnevnih injekcija. Imade do= 
duše bolesnika, kojima se mora dati 3 injekcije na dan, 
ali to su iznimke, Obično dostaju 2, a vrlo često i 1 
injekcija na dan. Potonja je točka važna, jer se mnogi 
bolesnici skanjivaju od druge injekcije. Naglasio sam to 
prije nekoliko mjeseci prilikom diskusije k predavanju 

prof. Halte, a mogu sada nadodati, da se i Noorđen 
zalaže za ovaj postupak. Dakako da se prema načinu i 
broju dnevnih injekcija mora udesiti hrana. O tom vidi 
kasnije. 

Insulin treba davati prije jela, o tom nema diskusije. 
Ali u kojem razdoblju? Neki autori preporučuju 1 saf, 
drugi na pr. Noorden ga davaju tik pred jelom. Rezul- 
tati su jednako dobri, da li se to čini po ovom ili onom 
načinu, glavno je, da već za vrijeme rezorpcije hrane 
kola dovoljna množina insulina u tijelu. 


Individualno je različito, da li pojedinačne doze u 
danu moraju biti jednake ili različite. Neki bolesnici 
trebaju u jutro veću dozu nego na večer. To se mora 
kušati na način, koji sam u ih dijelu opisao, naime kon= 
trolom mokraće u tri porcije. 

Osim toga uveli smo u zadnje vrijeme jednu olak= 
šicu za bolesnike: Jedan dan u tjednu dobivaju oni strogi 
dan variva (dakako bez u. h.), ali i bez insulina. Ovu 
promjenu zapta osjećaju bolesnici vrlo ugodno, pa se 
rado pokoravaju strogom dijetetskom režimu jedan dan 
u tjednu. Iz psiholoških razloga biramo za ovaj dan obič= 
no petak. 

Nadalje se kod lakih diabetičara može provadjari 
kura s prekidima, t. j. nakon mjesec dva, koji su 
bolesnici uz pomoć insulina bili bez šećera, smanjuje se 
od dana u dan insulin za 1—2 jedinice po injekciji, te 
se na taj način — uz stalnu kontrolu dasa — dolazi 
vrlo često do povoljnog rezultata. Oni ostaju kraj istog 
režima aglikozurični i onda, ako se insulin sasvim ispusti. 
Ovo poboljšanje tolerancije kod nekih je tako dobro, da 
na dugo više ne trebaju insulina, kod drugih se nakon 
kraćeg vremena mora cijeli postupak da ponovi. Dakako 
da se cijela kontrola vodi mnogo uspješnije uz pomoć 
pregledavanja šećera Krvi, ali i bez toga može se vrlo 
lijepo pratiti razvoj bolesti u pogledu poboljšanja, staci= 
jonarnosti ili pogoršanja. 

S insulinom se smije prestati samo kod lakih dia= 
betičara. I kod ovih se nikada ne smije naglo prestati s 
davanjem insulina. Pogotovo se to ne smije učiniti kod 

teših forma s acidozom, jer to može dotičnoga bolesnika 
dovesti u smrtnu pogibao. 

Prema tome treba teže forme diabetesa držati kon= 
statno pod uplivom insulina, dok se lakši mogu liječiti 
intermitirajući. 


Ad IL Kako treba udesiti koštu u vezi s insulinom? 

Postupamo onako, kako je to rečeno u prvom po= 
glavlju ove knjižice. Već smo onda uočili nekoliko mo= 
gućnosti : 

1. Kraj pokusne košte bolesnik izgubi šećer a nema 
acetona. Ovakvom bolesniku možemo, ali ne moramo da= 
vati insulin. Dajemo ga naročito onda, kada nam je stalo 


do toga, da se dotičnik udeblja, ili ako postoji kakva - 


komplikacija, ili ako je usprkos aglikozurije šećer krvi 
visok. Kod ovih bolesnika dovoljno je davati 2 puta 10 
jedinica ili jedanputa 10—20 j., već prema svrsi, koju 
hoćemo da postignemo. Ako se radi o vrlo mršavim lju= 
dima, koji treba da se ugoje, povisit ćemo im pod zaštitom 
ovih ili nešto većih doza insulina množinu u. h. u košti 
i postići ćemo, da im se malo po malo opet napune res 
zervoari glikogena i masti. 

2. U mokraći nalazi se kraj pokusne košte uvijek 
nešto šećera. Acetona nema. Ako imademo dosta vre= 
mena na raspolaganje, a nijesmo u žurbi radi kakovih 
komplikacija, onda rado dajemo ponajprije 2 stroga dana 
variva, a onda malo po malo povisujemo i bjelančevinu 
i u. h. (1. dan 40 gr, 2. 60 g, 3. 80 g od jednog i drugog) 
uz male paralelno rastuće doze insulina (2X 5, 2X10, 
2X 15 jedinica). Obično se ovim postupkom može postići 
aglikozurija, koja ostaje i onda, kada se prelazi k normal= 
noj diabetičkoj košti. Svaki je postupak loš, koji od boles= 
nika zahtijeva bilo koju vrst gladovanja dulje od 1 —2 dana. 

3. Glikozurija ostaje usprkos poduzetih mjera. U 
ovim slučajevima ne pomaže nego povećavanje množine 
insulina, eventualno uz pomoć 3. injekcije i povećanja 
pojedinih doza, dakako uz kontrolu pojedinih porcija 
mokraće, | 

4, Jaka acidoza zahtijeva a limine drugačiji postupak. 
U tom je naime slučaju prva zadaća insulina, da pobija 
acidozu, a sekundarno tek da djeluje na hiperglikemiju. 
Mi zato u ovakovim slučajevima dajemo velike množine 
u, h, uz redukciju masti i bjelančevine (dani zobi, riže,: 
voća, krumpira) spojivši to s velikim dozama insulina (do 
100 jedinica na dan), koje se kraj ovih množina u. h. mogu 
davati bez ikakove opasnosti. Nakon što smo acidozu 
pobili, dajemo nekoliko dana stroge košte ćvarivo i jaja), 
a onda postupamo kao pod 3 

5. Za komatozne i praekomatozne bolesnike vrijede 
slični principi, samo što im u početku ne dajemo nik 
hranu per os, nego isključivo dekstrozu rektalno ili još 
bolje intravenozno (30—50 ccm 25% do 40% otopine 
intravenozno) skupa s velikim dozama insulina (do 400 
jedinica u 24 sata). > 

Za dalnje liječenje koje traje mjesece i godine, treba 
se držati nekojih smjernica, koje najiskusniji poznavalac 
šećerne bolesti, Noorden preporuča: 

1. Košta neka imade poprječno 09 do | grbje= 
lančevine na kg težine bolesnika. 

2. Množina kalorija neka bude prilagodjena potre= 
bama života dotičnog bolesnika i njegovom općem tje= 
lesnom stanju. 

3. Košta neka pruža što više promjene. 

4. Priredba hrane neka se prilagodi ukusu i željama 
bolesnika, koliko je god to moguće. 

5. Ne pretjeravati matematiku pri računanju hrane. 

6. Kombinacija insulina s odgovarajućom hranom 


daje najbolje rezultate liječenja. 


Tko se drži ovih savjeta imat će veselje, da će mu 
liječenje uspijevati bolje, nego kod ikoje druge kroničke 
bolesti. A to je napokon i za bolesnika i za liječnika 
najveće zadovoljstvo. 


*& 

Literatura. 


Vidi takodjer 1. dio. U vremenu izmedju tiska 1. i 2, dijela 
izašlo je glavno djelo o šećernoj bolesti: Noorden=sIsaac; Die 
Zuckerkrankheit. S. Aufl. 1927. — Dalnja literarura: Schale 
Heisler: Nahrungsmitteltabelle. 7. Aufl. 1927, — Schall: 
Aerztliche_ Kostverschreibungen f. Zuckerkranke. — Noorden= 
Isaac: Verordnungsbuch f. Zuckerkranke. — Nothmann und 
Wagner: Ther. d. Gegenwart 1927. Nr. 1. — Jansen und 
Baur: M. m. W. 1927. Nr. 11. ' 

Prilog I. 


3 


Mliječni Kravlje mlijeko - - - - 
proizvodi: | Kiselo mlijeko - - - - || 34 
Kefir- --------_ 27 
Vrhnje- - ------_ 3:8 
Maslac -------- 00 
Ementalski sir- - - - - 24:5 
Jaja: Jaje od 45 gr. - - - - - 56 
Jaje (u 100 gr) - - - - (125 
Bjelanjak od jaja - - - || 12:8 
umanjak od jaja - - - [| 1671 
Kaviar - -------- 26:5 
Meso | Govedina - - - ---- 21:9 
i ribe: Volovski jezik - - - - - 17 
Telelina < «=a. 19 
Teleća jetra - - - - -- 187 
Janjetina - - - ----- 19 
Svinjetina - - - - - -- 19:6 
Piletina - - - ----- 19:3 
Guska - -------- 15'9 
Slika = -=-uu... 187 
aran --------- 21:8 
Šunka - - < ----u.'- 25 
Slanina - ------- 00 
Salama ---.---- 27:8 
Govedja jetra - - - - - 171 
Krvavice - - ----- SS 
Bilinski Riža = szas.sa=os=s= | 617 
proizvodi: | Grašak suhi - - - - - - 231 
Grašak svježi - - - - - 63 
Leća suha - - - ---- 25'9 
Pasulj suhi - - - --- 253 
Pasulj svježi - - - - - 27 


< 


U 100 gr sadrži: | Bi. 


Najvažniji sastavni dijelovi naše hrane. 


| M. | Kal. 
35| 48| 67 
36| 35| 62 
35| 38, 66 
221| 47| 243 
85 001811 
295| 14] 404 
54| 02| 75 
121 | 051! 168 | 
025| OTT! 58 
333 | 041 360 
142| 00| 241 
09| 00/ 98 
181| 00! 238 
08| 00/| 85 
51| 411128 
28| 00| 105 
46| 00| 125 
28| 121126 
45.5 | 00 | 499 | 
05| 00| & | 
1 00 | 100 | 
81| 001178 | 
95.6 | 00 | 889 
48 00 | 564 
35| 331130 
S1115 178 | 
08 | 784 | 357 | 
1:9 | 52:6 | 328 
6/0 | 12 S0 | 
19 | 52:8 | 341 | 
17 | 482 | 318 
00| 56| 39 


U 100 gr sadrži: 


Brašno bijelo - - = = - 10:2 
Ječmeno brašno - - - - [11:3 
Rižino brašno - = » = - 6'9 
Raženo brašno - - = + [115 
Ječmena kaša - - - - - 12 
Zobena kaša ----- 13'5 
Žemička - - - ----- 7 

Crni kruh - ------ 6'1 


Krupica - ------- 121 
Makaroni - ------ 11:5 
Rezanci - ------- | 88 
Graham - ------- 9 


Šalata glavatica - - - - | 1.4 
Šampinjon - - - ---_ 37:4 
Sakli < ««=ooaa 2 

Vrganj- - ---_--__ 36'1 


Jabuka svježa --___ 23 
Jabuka sušena - - - _ _ 12 


Kiselo zelje - ----- 15 


| Bi. | M. . |U. h. JE 


52 
59'7 | 258 


Kruška svježa - - - - - | 
Kruška sušena - - --| 
Šljiva svježa - - - - - 
Šljiva sušena - - - - - | 
Groždje svježe - - -- | 
Groždje sušeno - - - - 
Trešnje - ------- 
Breskve - ------- 1 
Kajsije 
Jagode- - -- ----- | 
Maline- - ------- | 
Kupine -------- 
Brusnice- - - ----- | 
Omsfi ze=e.a.-.a. 
Lješnjaci- - - - - --- 
Mandule slatke - - - - 
Med ---------- 


Smokve - ------- 
Rozine 


Vino crveno - - - - -- 
Vino bijelo kiselo - - - 
Pivo obično - - - --- 


-------- 


NI 


aa 


PONE S saspagglešsku 

Tabela najv 


Prilog Il. (po Noorden-Isaac-u), 


Kuh - ---.--- 20gr 
Crni kruh - - + --.- 8, 
Graham kruh - ---- 2, 
Žemičke - - - ++ -- 28, 
neć o - ..-.- --- 1, 
Brašno = - - se. -- 1 
Riža - - - - - = =a 164 
Rezanci - - -----£,, 
Mlijeko - - - - - - - - 250 , 
Kiselo mlijeko - - - - - 350, 
Krumpir - - - ---- 60, 
Grašak suhi - - - - -- 26, 
Grašak svježi - - - - -15, 
Grah suhi == o m om 25 » 
Jabuka - - - ---- 183, 
Kruška - - - + --- 4, 
Narandža - - - --- - 220 š 
Groždje - - ----- 8, 
Sliva - - - < ---_ 5, 
Trešnja - - - 2 _ 4150 š 
Orasi - - ------1065, 
Pivo- ----___ 280 M 


Nekoliko primjera za uporabu ove tabele: 


.. Na pr. bolesnik imade toleranciju od 100 gr 
bijeloga kruha. On mjesto toga međe da tima: 
20 gr kruha, 'la litre mlijeka, 60 gr krumpira, 16 


rok 
Jednako (ekvivalentno 3 deci pive, ,sve skupa 
bijeloga kruha i f, d 


Prilog III. (po Noorden-Isaac-u). 
Tabela dozvoljenih jela 
(u kojima ili nema u. h, ili ih ima tako malo, da praktički ne 
dolaze u obzir). 


Svježe meso i sve što potiče od životinje | 
1 


(osim jetara), 

Sve konzerve od mesa. 
Svježe ribe. 
Konzerve od riba i kaviar. 

| Svi umjetni životinjski i bilinski preparati 

bjelančevine (casein, aleuronat etc.). 
Ekstrakti (Liebigov, Maggi). 
Jaja. 


Sve vrsti masti. 

Vrhnje nepatvoreno do 150 gr dnevno. 

Sir do 50 gr dnevno. 

Sve vrsti zelene šalate. 

Sve povrće za juhu. 

Zeleno povrće: ugorak, rajčica, zeleni grašak, 
mahuna, luk, šparga, rotkva, selerija, cikorija, kar- 
fiol, artičoka, špinat, kupus, gljive. 

Konzerve od povrća. 

«Orasi do 10 komada dnevno. 

Sve vrsti začina. 

Pića: voda, čaj, crna kava, bijelo i crveno 
naravno vino, rakija (konjak) bez šećera. 

Saharin ili dulcin za sladjenje. 


LIJEČNICI VJESNIK 


nastariji i najveći medicinski časopis naše države, 
Izlazi 49. godinu. Oficijelni organ triju udru- 
ženja. Znanstveni i staleški dio. Donaša 
samo originalne znanstvene članke. U 
staleškom dijelu prati objektivno 
sve pojave staleškog života i 
rada i brani interese liječničkog 
staleža. Osim članaka stalne rubrike: š 
O nama za nas, Socijalna higijena, Socijalna 
medicina, Socijalno osiguranje, aktuelne staleške 
vijesti. Izlazi mjes. na 6-7 araka. God. pretplata D 200. 

Monografije najvažnijih bolesti za praktičnog liječnika. 
mm E 


Do sada izašle su ove sveske: 
I. serija. 
1. Grossmann: Šećerna bolest. Dio I... . 
2. Božić: Sifilis i njegovo liječenje . . . . 
3. Weseiko: Malarija 
4-5. Čepulić V.: Plućna tuberkuloza ... 
6. Grossmann: Šećerna bolest. Dio |I. . . 


Za članove ,Zbora liječnika“ 
svih 6 svezaka samo D 50'-—, za nečlanove D 60'-—. 


Šalje: 


Uprava ,Liječničkog Vjesnika“, Karlovac. 


